en 
2 
40 
15 
20 
25 
10 
BEKKER: 
Seignurs, pur amur deu e pur saluatiun, 
leissiez la uanite, entendez al sermun. 
n’i ad celui de uus ki n’entende raisun. 
leissiez del tut ester le conseil al felun: 
malveis est li guaainz ki turne ä dampneisun. 
Deu e seinte iglise e les clers honurez; 
les poures herbergiez e peissiez e uestez, 
e uos dismes del tut dreituralment dunez. 
de pechiez criminals de tres tuz uns guardez. 
ueirement le uus di ke damnedeu aurez. 
Mult par fu seint iglise de primes defulee 
e del cunseil le rei ä grant tort demenee. 
deus en seit merciez, ki ore l’a reguardee. 
par cestui resera tres tute releuee, 
ki en suffri de mort de sun gr& la colee. 
Faire soleit li reis as clers e force e tort. 
s’ä forfait fussent pris, ia n’i eust resort 
kil nes feist iugier as lais ä lur acort. 
cist Thomas les maintint; n’orent altre comfort. 
pur els se combati tant k’en suffri la mort. 
Se li clerc mesfunt rien, leissiez les deu uengier. 
il sunt nostre prelat; nes auez ä iugier. 
e tant repoent il oriblement iugier. 
ki les ordres perdrunt, nes poez plus iugier. 
s’a mesfait sunt puis pris, purrez les justisier. 
Ceo otreia Saint Thomas senz decr& e senz lei 
pur le rei refrener de ire e desrei. 
mes nul des sainz nel uolt, ne ieo pas ne l’otrei; 
cument nuls eueskes ä clerc tolir ne uei 
le sacrement k’il deit ä deu, celestien rei. 
Par la prieire Helie fist deu pluie chair 
sur terre, ke deueit ne pur suffrant perir: 
car quarante dous meis ne pot gute sentir. 
mes tant poist puis les prophetes fleechir 
K’il poist cele pluie de-la terre partir. 
